[{"text_idx": "#000001", "text": "Eisteddon ni gyda\u2019r Rheolwr Rhaglen Gyflogadwyedd, Mark James, a siaradon ni am sut mae bywyd yn gyfan gwbl yngly\u0302n a\u0302 gwneud y mwyaf o gyfleoedd i roi\u2019r cyfle gorau i\u2019ch hunan i lwyddo. Y canlyniad? Stori gyrfa gymhellgar i\u2019n hatgoffa bod rhaid i\u2019n hawydd i lwyddo fod yn gryfach na\u2019n hofn o fethiant bob tro, ac os credwn ni yn wirioneddol y gallwn ei wneud, fe allwn ni yn bendant!"}, {"text_idx": "#000003", "text": "Gwnes i lefelau A-mewn Mathemateg, Daearyddiaeth ac Astudiaethau Cyfryngau ac heb wybod erioed beth roeddwn am ei wneud ar o\u0302l yr ysgol. Roeddwn i\u2019n gwybod fy mod i\u2019n mwynhau busnes a thwristiaeth, felly roeddwn i\u2019n awyddus i ddysgu rhagor am ddilyn y meysydd hynny ar lefel uwch. O ganlyniad, es i ymlaen i Brifysgol Abertawe i wneud gradd mewn Rheolaeth Twristiaeth. Mwynheais y brifysgol yn wirioneddol a phopeth oedd gan y cwrs i\u2019w gynnig, ond roeddwn yn dal i fyw gartref ac efallai nad enillais i gymaint o annibyniaeth a sgiliau bywyd ag y gallwn pe bawn i wedi symud i ffwrdd. Fodd bynnag, roedd y Brifysgol yn brofiad eithriadol o gadarnhaol i mi lle dysgais i lawer, ac roedd dilyn addysg uwch yn bendant yn benderfyniad roeddwn i\u2019n falch o\u2019i wneud. Yn ystod fy ngradd cwblheais leoliad gwaith yn yr awdurdod lleol, gan weithio ar brosiect i gefnogi\u2019r rheiny ddim mewn cyflogaeth, addysg na hyfforddiant (NEET). Roeddwn i wirioneddol wrth fy modd gyda\u2019r profiad ymarferol a enillais yn ystod y cyfnod hwn, gan weithio\u2019n agos gyda phobl oedd ag angen ein cefnogaeth fwyaf. Roeddwn i\u2019n gwybod mai yn y math hwn o ro\u0302l roedd fy sgiliau a gwybodaeth yn gweddu orau, a phan raddiais, roeddwn i wedi fy nghyffroi ac yn obeithiol am fy ngyrfa a\u2019r dyfodol."}, {"text_idx": "#000005", "text": "Ar o\u0302l graddio, gweithiais i\u2019r awdurdod lleol fel Gweithiwr Mynediad Ieuenctid, gan weithio\u2019n agos gyda rhai 16-19 oed mewn perygl o ddod yn NEET. Roedd elfen adfer y ro\u0302l yn rhoi boddhad mawr iawn; roeddwn i wrth fy modd yn gweld pobl ifanc yn magu sgiliau newydd, hyder ac yn pen draw yn trawsnewid eu bywydau er gwell. Arhosais i yn y ro\u0302l hon am 3 blynedd cyn ceisio\u2019n llwyddiannus am ro\u0302l fel Swyddog Prentisiaeth, yn edrych ar o\u0302l prentisiaid adeiladu ledled De Cymru: her newydd a gwahanol iawn i mi ar daith fy ngyrfa. Roeddwn i wrth fy modd yn cefnogi datblygiad busnesau ac unigolion trwy brentisiaethau, a phrofais fodlonrwydd mawr wrth weld pobl yn dod yn eu blaenau. Teimlwn yn freintiedig i fentora a chefnogi prentisiaid fel y cyflawnent eu nodau ac roedd bod a\u0302\u2019r ymdeimlad hwn o bwrpas yn gwneud i mi fod ag eisiau dilyn y math hwn o ro\u0302l cyfarwyddyd fel y gallwn i barhau i gefnogi pobl mewn unrhyw ffordd bosibl."}, {"text_idx": "#000007", "text": "Arhosais yn y ro\u0302l Swyddog Prentisiaeth am 3 blynedd cyn chwilio am her newydd i ehangu fy mhrofiad. Cododd cyfle mewnol am Swyddog Ymgysylltu a\u0302 Gweithwyr a Chyfathrebiadau, a cheisiais ac roeddwn i\u2019n llwyddiannus. Roeddwn i\u2019n gyfrifol am ddatblygu cysylltiadau gyda chyflogwyr ar draws yr ardal leol i gefnogi cyfleoedd lleoliad prentisiaeth a hyfforddiant ac roeddwn i\u2019n ddiolchgar am y lefel newydd hon o gyfrifoldeb. Gwnes i\u2019r ro\u0302l hon am flwyddyn cyn ceisio\u2019n llwyddiannus am safle fel Swyddog Cysylltu Cyflogaeth i Workways+ gan gefnogi pobl diwaith tymor hir. Enillais lawer o brofiad defnyddiol yn ogystal a\u0302 chysylltiad da ag ystod eang o fusnesau, ac arweiniodd fy se\u0302l i adeiladu ar y profiad cysylltiedig a\u0302 busnes hwn fi i geisio am ro\u0302l Cynghorwr Gweithlu yn rhaglen Gwell Swyddi, Gwell Dyfodol yng Ngholeg Gw\u0302yr Abertawe. Roedd y ro\u0302l yn cyd-fynd a\u0302\u2019m profiadau ac roedd ymgeisio amdani yn teimlo fel dilyniant gyrfa naturiol. Roeddwn i wrth fy modd yn y ro\u0302l yn ystod yr 8 mis cychwynnol, ac fe roeddwn i\u2019n hapus iawn i symud ymlaen i ro\u0302l Rheolwr Prosiect. Rydw i wir yn mwynhau\u2019r ro\u0302l hon ac yn hynod o werthfawrogol o\u2019r cyfle. Mae\u2019r ro\u0302l wedi gwella fy nealltwriaeth a fy mhrofiad o reoli yn weithredol ac yn strategol, ac rydw i wedi ennill profiadau gwerthfawr iawn a fydd yn fy helpu ar hyd fy nhaith gyrfa. Yn naturiol, nid yw popeth wedi bod yn fe\u0302l, ond os nad ydych chi\u2019n mentro mewn bywyd, ni fyddwch yn datblygu na thyfu fel unigolyn. Wrth symud ymlaen, rydw i\u2019n gyffrous iawn am botensial anferth yr Adran Gyflogadwyedd; pob dydd rwy\u2019n profi\u2019r effaith gadarnhaol y mae\u2019n ei chael ar fywydau pobl, ac rydw i\u2019n falch iawn o fod yn rhan o ddarpariaeth cymorth pwysig ac ystyrlon, yn enwedig yn ystod cyfnod heriol iawn yn economaidd. Roedd y ro\u0302l yn gyfle i fi ddefnyddio fy mhrofiadau perthnasol ac fe roedd yn teimlo fel y peth cywir i wneud er mwyn symud fy ngyrfa ymlaen. Fe wnes i fwynhau pob eiliad o\u2019r 8 mis a dreuliais yn y ro\u0302l, cyn symud ymlaen i weithio fel Rheolwr Rhaglen. Rwy\u2019n mwynhau\u2019r ro\u0302l hon yn fawr ac yn ddiolchgar iawn am y cyfle. Mae\u2019r ro\u0302l wedi gwella fy ngwybodaeth a fy mhrofiadau o reoli yn weithredol ac yn strategol, ac rydw i wedi cael nifer o brofiadau gwerthfawr a fydd yn fy helpu ar fy nhaith gyrfa reoli. Rydw i wedi profi ambell her ar hyd y ffordd, ond os nad ydych chi\u2019n mentro, nid ydych yn debygol o ddatblygu fel person. Wrth symud ymlaen, rydw i\u2019n gyffrous iawn am botensial yr Adran Gyflogadwyedd; rwy\u2019n gweld yr effaith gadarnhaol mae\u2019n ei gael ar bobl yn ddyddiol, ac rydw i wrth fy modd o fod yn chwarae rhan wrth ddarparu cymorth hanfodol ac ystyrlon yn enwedig yn ystod yr hinsawdd heriol economaidd sydd ohoni."}, {"text_idx": "#000012", "text": "Prif gyngor wrth geisio am swyddi?"}, {"text_idx": "#000013", "text": "Fy mhrif gyngor fyddai i aros mor amyneddgar a\u0302 phosibl. Gall chwilio am swydd fod yn heriol a rhwystredig tu hwnt, ond mae\u2019n rhaid i chi geisio cadw\u2019ch canolbwyntio yn glir a bod yn frwdfrydig. Os ydych chi\u2019n chwilio am swyddi fy mhrif gyngor fyddai i gadw\u2019ch chwilio yn berthnasol i chi a\u2019ch sgiliau, ac os ydych chi\u2019n newid swyddi, anelwch at wneud hynny\u2019n feddylgar er mwyn gwneud y mwyaf o\u2019r cyfleoedd. Po fwyaf y gwyddoch y mwyaf o wahaniaeth y gallwch chi ei wneud, ac mae hi gymaint yn haws i symud ymlaen os ydych chi\u2019n dal i adeiladu ar eich gwyboaeth a phrofiad. Y ffordd at lwyddiant yw i weithredu\u2019n benderfynol, ac os ydych chi\u2019n credu hyn, gallwch ei gyflawni!"}, {"text_idx": "#000015", "text": "Peidiwch a\u0302 bod yn rhy ofnus i gymryd risgiau; byddwch yn cael siomedigaethau ac mae hynny i\u2019w ddisgwyl a gellir dysgu o hynny. Peidiwch a\u0302 gadael i un cais, cyfweliad neu brofiad gyrfa gwael eich atal yn eich ymchwil am symud ymlaen. Dw i\u2019n meddwl ei bod hi\u2019n wirioneddol bwysigI i deimlo cyffro am beth sydd o bosibl i ddod yn eich gyrfa a\u2019ch bywyd! Byddwch yn uchelgeisiol ond hefyd ceisiwch sefydlu proses wedi ei diffinio\u2019n dda i gyflawni eich nodau; adnabyddwch eich gwerth a chadwch eich awydd i lwyddo yn fwy na\u2019ch ofn o fethu!"}]